b'\n_START_ARTICLE_\nB\xc3\xb6hmisch-Rixdorf\n_START_PARAGRAPH_\nB\xc3\xb6hmisch-Rixdorf, i dag ogs\xc3\xa5 kjent som B\xc3\xb6hmisches Dorf, tsjekkisk \xc4\x8cesk\xc3\xbd Rixdorf, var en kommune i Berlin. Kommunen ble etablert 1737 av protestantiske innflyttere fra B\xc3\xb8hmen. _NEWLINE_Etter slaget ved det hvite berget i 1620 foregikk en motreformasjon i B\xc3\xb6hmen og grupper av protestanter valgte \xc3\xa5 forlate landet. Noen av dem slo seg ned i Berthelsdorf i Sachsen, mens andre endte i Babelsberg i Potsdam. _NEWLINE_Innvandringen til Berlin startet i 1737 etter invitasjon fra Fredrik Vilhelm I av Preussen. Protestantene fikk bosette seg i Richardsdorp, en kommune som hadde eksistert siden 1360. Kommunen ble delt i Deutsch-Rixdorf og B\xc3\xb6hmisch-Rixdorf som hver fikk sin forvaltning. I 1805 hadde B\xc3\xb6hmisch-Rixdorf 319 og Deutsch-Rixdorf 376 innbyggere. En stor brann rammet landsbyene i 1849. Etter gjennoppbyggingen var bare Richardstra\xc3\x9fe 80 tilbake av den opprinnelige bebyggelse. Bygningen disponeres i dag av Johann Amos Comenius-selskapet. _NEWLINE_Landsbyene ble sl\xc3\xa5tt sammen i 1874 og fikk byrettigheter i 1899. Rixdorf ble omd\xc3\xb8pt til Neuk\xc3\xb6lln i 1912. Begrunnelsen var at navnet Rixdorf var belastet med kriminalitet og oppfattet som et sted hvor if\xc3\xb8lge K\xc3\xb6nigliche Hauptsteueramt, \xc2\xabintet anstendig menneske kunne bo\xc2\xbb. _NEWLINE_Byen Neuk\xc3\xb6lln ble sammensl\xc3\xa5tt med Stor-Berlin i 1920.'